
Pirata eskadro kaperas 

Unu cl la ĉefaj maŝoj pri kiu oni karese kalkulis, dum konspiro, por 
teksi la reton kun fortaj ŝnuroj, por nodi, je manoj k piedoj, la hispanajn 
civitanojn, estis certe la nacia eskadro. Tamen, la eskadro ne estas nur ko- 
lekto da ŝipoj aŭ submarenoj nek rondo da frivolaj amindumaj oficiroj. La 
eskadro konsistas ja ankaŭ el simplaj maristoj k hejtistoj pri kiuj, komprene- 
ble, tute ne kalkulis nek atentis la bando da «patriotaj» admiraloj aŭ la trusto 
de iliaj fremdaj aĉetintoj. Antaŭ strangaj suspektindaj ordonoj, dum daŭro de 
la historia nokto de 18. Julio, la amasa eskadranaro, sur kies ĉapoj ne peto- 
las ora pasamento, obeis nur la vokon de sia intuicio ĵetinte en la maron la 
korpojn de ĉiuj elegantaj estroj, kiuj intencis abomene efektivigi sur ferdeko 
perfidon al sia patrio eĉ kun la helpo de tiu honesta popola parto, kiu plenu- 
mas sian soldatan servon en flosanta kazerno. 

La ŝipoj k submarenoj de la eskadro, post epopeaj epizodoj, restis 
fidelaj al popolo, je la dispono de lalegitima registaro. Nur en unu ŝipo estis 
venkita la maristaro! en "Almiralo Cervera» kiu kun du novaj ŝipoj Juŝe fin- 
konstruitaj k tial ankoraŭ hazarde kuŝantaj sur akvo de havenoj kie la ribelo 
sukcesis, formis ĉe la komenco la bazon de la faŝista pirata^eskadro, kiu 


PROPRA MEDIO 

Nia entuziasma apliko de Esperanto, por 
universala informado pri la radikoj, intencoj 
k sekvoj de la militista ribelo en Hispanio, 
havis la ŝancon povi rompi la ŝelon de riĉa 
spirita juvelo, kies glataj facetoj, jam en 
libero, lumige disradias tre helajn reflektojn. 
Pura natura instinkto de 1’ homo! jen valora 
trezoro, kun ofte modesta k tamen tre ĉarma 
koverto. kvazaŭ perlo en Ia konko, kiu estas 
deiikata kvalito en Ia granda amaso popola 
de nia esperantista mondeto, kiu ordinare 
vivas k Iaboras, anonime suferas k ĝuas. 

A1 tiu samideanaro,ĝermo de nova socio, 
ni turnis la voĉon; ni etendis la manojn, kun 
plena granita konvinko pri trafa direkto. Ni 
serĉis obstine, persiste, starigi kontakton kun 
la mola k virga medolo de nia aŭtenta unu 
sola popolo, kiu, havante nuancojn de ĉiuj 
nacioj, ne povis satigi siajn aspirojn per 
simpla korespondado aŭ per seka pago de 
jara kotizo en iu organizo kun personecaj 
kvereloj.en Iriviala konkurenco kun aliaj... 


Heroismo sen efika materialo estas fordono al la morto 

Moderna milito bezonas abunde taŭgan armilaron. Kruela malamiko, ekipita per plej perfektaj bataliloj, 
meritas adekvatan respondon. Cu vi scias, internacia leganto, ke multaj fortikaj brakoj ankoraŭ vane 
postulas armilojn? Ne forgesu do la vokon ĉar skeptika forgeso estus frue terura danĝero por vi mem! 


transportinte maŭrojn, el la plej sovaĝaj triboj de Maroko, por la konkero k 
invado de Hispanio, plenumis la unuajn planojn por defendo de la «tradicio*. 
Kiam fondiĝis la nova registaro, estis grava zorgo, por la ministro de Maro 
k Aero, konvena kreado de gvidaj postenoj en la militŝiparo, por anstataŭigi la 
vakajn lokojn de vantaj superuloj per freŝa oficistaro el popola deveno, kun 
sufiĉa tekniko. Gis tiam, bedaŭrinde, ne povis nia eskadro tiel atente defori, 
laŭ la periferio de ma lando, por efika protekto de havenoj kun gravegaj 
taskoj por trafa disvolviĝo nun de la militaj operacioj. 

Dume la faŝistaj ŝipoj, de tempo al tempo, eliris de siaj kaŝejoj k 
surprize atakis-, sen difinita celo, per pafoj de siaj kanonoj, urbojn k vilaĝe- 
tojn kun situo afJnd la maro. Sed finfine nudiĝis malĉaste la tragedio. Ger- 
manio k Italio^iris vualojn k agnoskis la ribeiintojn. La pirata faŝista eska- 
dro, kun helpo jam de fremda ŝiparo, vigle ekfunkciis; ĝi traserĉas boatojn, 
kaptas k detruas komercajn ŝipojn de eŭropaj nacioj, reviviginte, en la mu- 
ĝanta ampleksego de la blua maro latina, scenojn forgesitajn el romano pri 
korsaroj. Misteraj ŝipoj, kun arogo de bandito, promenaĉas trae de la tri ma- 
roj de Hispanio en kies ondoj ne jam plu valoras la internacia mara kodo sed 
la pirata leĝo de 1’ perforto. Nekonataj «sennaciecaj» submarenoj fetas torpe- 
dojn ien ajn, aŭ ili dronigas, kun personaro, ŝipojn kun leĝaj ŝtataj flagoj kiel 
tiu bela KomsomoL kiu vojaĝis fervore kun la ĝentila ŝarĝo de nutrajoj k lu- 
diloj de la soveta popolo por la hispanaj infanetoj... 

Anglaj, svedaj k francaj ŝipoj ricevas konstante provokojn k ĝenojn 
de tiuj modernaj piratoj, kiuj skandale kaperas sen baro nek puno antaŭ la 
ŝtoniĝintaj okuloj de multaj nacioj kun fatala risko, pro pasiva observado, de 
aktiva suferado. La internacia faŝismo milite intervenas kontraŭ la sende- 
pendeco de Hispanio. La tiranoj, kiuj nun premas sufoke la dignajn popolojn 
de Germanio k Italio, kun rikanema taktiko, sendas siajn eskadrojn en akvojn 
de la Mediteraneo k, sen respekto por la glora legendo de tiu antikva maro 
de kulturo k civilizo, kraĉas provokojn sub eksterleĝa flago de korsaroj. 


Ĉiu popolo, ankaŭ ja la nia, por vibri k 
senti, bezonas, avidas, aŭdi k paroli pri as- 
pektoj k demandoj de sia propra vivo, de 
sia propra medio. Sana popolo infane ĝojas, 
sen envio, antaŭ gaja sceno k suferas, kun 
premanta koro, kun eksplodo de ploro ire 
sankta, antaŭ doloro. antaŭ ĉagreno... k eĉ 
aniaŭ perfido de fripono aŭ abomeno de 
fia kanajlo, ĝi sopiras, jes, sopiras! pri armo 
k subita puno kontraŭ la malbonulo. 

Sur la grundo fekunda de tiu kampo ni 
fosas Ia sulkon, ni jetas la semojn pri vero 
k pravo k rajto. Aperos abunda k be!a 
rikolto, pro nia laboro, kiu estos kareso k 
fiero por nia duobla kondiĉo de hispanoj k 
esperantistoj. 

La internacia speciala popolo de la verda 
movado partoprenas, laŭ povo k eblo, en nia . 
lukto kontraŭ la faŝismo. Nia juna gazeto, 
kun nomo simbola, en sia propra medio, 
portas duonmonate de mano al mano Ia 
unuigajn bantojn de fratecaj sentoj. Nia re~ 
dakcio ricevas ĉiutage la pulson de 1’ mon- 
do. Leteroj, poŝtkartoj, jurnaloj, salutoj, su- 
gestoj, proponoj... Kion ja pli postuli oni 
povas por montri publike al ĉiuj filistroj. 
interne k ekstere de la esperantismo, ke 
dormantoj jam vekiĝis, ke honesta popolo 
ĉiam sindoneme respondas, se oni uzas 
ĝustajn terminoin de facila Iingvo por rezo- 
noj al ĝia cerbo k vokoj al ĝia koro? 

Esperanto estas fakto en Hispanio dank* 
al nia decido mobilizi ĝin alarme, tra konti- 
nentoj k landoj, en defendo de ia universala 
popolo, fragmento el kiu ricevas hun ofen- 
dajn batojn en Ia ibera duoninsulo. 

Nia lingvo vivas do jam definitive! 























POPOLA F R O N T O 


KOMENTARIOJ 


VENDITA PATRIO 


Kicl ni antaŭvidis, jam oni bone 
konas la ekonomiajn kaŭzojn, kiuj 
plenforte instigis la germanajn faŝis- 
tojn al senhonta interveno en hispa- 
najn aferojn. Sekreta informilo estas 
ĵus malkovrita, en kiu aperas detale 
la preparaj manovroj de germana 
faŝismo rilate al intensa industria 
ekspluatado de nialandaj riĉajoj. 

Dum la unuaj monatoj de jaro 
1935 a venis al Hispanio sciencaj 
gravuloj, kun speciala misio pri zorga 
esplorado de niaj subteraĵoj. Ili ĉiu- 
direkten trakuris la landon k sendis, 
por analizo, specimenojn al germanaj 
laboratorioj. 

Dum monato Aprilo de tiu sama 
jaro, anonima societo nomata Metall- 
gese/schaft ellaboris planon por racia 
utiligo de hispanaj krudaĵoj k estis 
tuj kreata adekvata organizo konsis- 
tanta el jenaj societoj: la Nletallgesels- 
chaft, la grupo metala K/oene, la trusto 
Rheinmetall, la grupo Siemens k 
Halske, fabrikoj Vulcan k Rrupp k 
societo /. G. Farbenindustrie. Poste 
tiu trusta organizo amike rilatiĝis 
kun alia simila starigita en Italio. 

Laŭ tiu informilo, ili celas entre- 
preni sisteman ekspluatadon de mul- 
tenombraj k diversspecaj minoj, ĉefe 
la jenaj: Minoj de fera mineralo en 
Riffo (Maroko) kies produktaĵoj estas 
jam nur sendataj al Germanio; minoj 
de asfalto k karbo en Valencia de 
Alcantara (pro- 
vinco Caceres) 
kie oni supozas 
ankaŭ la ekzis- 
ton de petrolo; 
minoj de lignito 
en Isabena (pro- 
vinco Huesca) 

kies utiligo estus treege interesa laŭ 
milita vidpunkto ĉar oni povus atingi 
per ĝia distilo specon de benzino por 
provizi germanajn k italajn militŝi- 
pojn; minoj de antimono en Riano 
(Asturio) kiuj estas la plej riĉaj el la 
mondo; minoj de hematito en Villalba 
(provinco Pontevedra) kies produkt- 
kapablo estas ĉirkaŭ kvar milionoj 
da tunoj; minoj de stano en S. Lorenzo 
de Justaner (provinco Orense); minoj 
de grafito en provinco Toledo kiujn 
ĉefe deziras ekspluati la /. G. Farhe- 
nindusfrie ĉar oni povas eltiri el ili 
lakojn, oleojn k farbojn; minoj de 
oksido de fero, kies pureco estas 
grandega, en S. Lorenzo de la Muga, 
k multaj aliaj kies listo estus tro longa. 

Por efektivigo de tiu plano la ger- 
manaj firmoj sin turnis, pere de ko- 
mandanto Stefano Beni k de konata 
faŝisto Giuratti, al Itala Federacio de 
Industrioj k al Mussolini mem. La 
koncernaj konversacioj plensukcese 
finiĝis je la komenco de 1’ jaro 1936. 
k ili pretiĝis gaje rikolti la frukton de 



nioj. Goering aldonis, ke Germanio 
estas preta intense helpi ĝis atingo de 
venko, sub sekvantaj kondiĉoj: cedo 
de insuloj Canarias, de Maroko k de 
Guinea kolonio, krom la interkonsen- 
tita ekspluatado de minaj krudaĵoj. 

Hispanoj avertis ke Italio jam estas 
petinta al ili la cedon de insuloj Ba- 
leares, kolonio Rio de Oro k rajton 
ekspluati karbajn k hidrargajn minojn 
cn Hispanio. Ili aldonis ke malgraŭ 
ĉio, Franco estas preta ordigi amike 
la aferon por la bono de faŝista idealo. 

Finfine ĉiuj alvenis en amikan in- 
terkonsenton k la 20. de Novembro 
germana k itala registaroj, publike 
rekonis la «registaron» de Burgos, ili 
intensigis la alsendon de «volontuloj» 
k armiloj por akceli la venkon de 
faŝista armeo. 

Miloj k miloj da italoj k germanoj 
alvenis en nian landon, aeroplanoj k 
kanonoj estas senditaj amase; nun 
jam ne plu temas pri hispana milito 
sed pri germana-itala milito kontraŭ 
hispana popolo. 

Germanaj k italaj faŝistoj ne rezignas 
pri siaj koloniigaj planoj, sed hispana 
popolo ne estas preta submetiĝi al tiaj 
krimuloj. Ni preferas pli la mortonol 
tian submetiĝon;ni ja batalos pli k pli 
arde por ke la faŝistaj ekonomiaj celoj 
Dlene fiasku; je la servo de tutmonda 
ibero k demokratio. 

LAUDO al Hispanaj Gebatalantoj.— 
En la Angla Parlamentejo, dum la 
diskuto pri armiloj por Hispanio, 
la Dukino de Athole, parlamenta- 
nino por Skota distrikto Kinross, 
diris: «Mi deziras laŭdi la kuraĝon 
de la viroj k virinoj, kiuj iris al 
la batalfronto, tro ofte sen taŭgaj 
bataliloj». 

GUTO KONSTANTE FRAPANTE... 


sia laboro pro helpo al hispanaj faŝis- 
toj, kies sukceso en proksimaj balotoj 
ili ne dubis tiam. 

Sed ĉiuj kampanjoj per blufa pro- 
pagando, intensa spionado k forta 
agitado plene malsukcesis k en Fe- 
bruaro pasintjare la venko, en politika 
batalo, venis al Popola Fronto en kies 
programo unu el la plej interesaj 
ounktoj estis la nepra naciigo de 
minaj riĉaĵoj. 

Sed internacia faŝismo ne cedis al 
neatendita momenta malvenko, kune 
kun perfidaj generaloj preparis zorge 
la venĝon, k kvin monatojn poste 
eksplodas ribelo, kiun ili antaŭvidis 
kiel tuj venkonta; denove ili eraris ĉar 
hispana popolo efike montris al la 
tuta mondo, ke sen organiza preparo; 
nek taŭgaj armiloj, ĝi kapablas deteni 
k repuŝi la kriman ribelon. 

Kiam hispanaj faŝistoj eksentis 
fatale la gravan danĝeron de tuja 
pereo, denove sin turnis al germanaj 
faŝistoj k la 15. de Novembro, en Ber- 
lina Kancelario, okazis kunsido, kiun 
ĉeestis jenaj gravuloj: generalo Goe- 
ring, generalo Fauvel; Rudolf Hes k 
Alfred Rosemberg, kiuj reprezentis 
germanan registaron: marista oficiro 
Agacino, amPasadoro Agramonte 
Cortijo, militisto Martinez k faŝisto 
Feipo de Sotomayor, reprezentante la 
hispanajn ribelintojn. 

Hispanoj detalis pri la graveco de 
milita situacio, tute malfavora, k Goe- 
ring deklaris, ke gemana registaro 
neniel toleros la eblan triumfon de 
popola fronto; sed tamen germana 
registaro bezonis garantiojn por fari- 
taj konsentoj, pri industriaj planoj, en 
hispana teritorio k en hispanaj kolo- 


Estas nia POPOLA FRONTO, ĝusta konscio k forta instigo 
al agado por la hispana lukto. 

Sen fremda intermikso, nia bulteno svinge laŭtigas la veron 
tra la esperantismo, sola provizejo el kie tre honore ricevas ĝi 
nutron k vivon por daŭre fluadi konstante frapante... 

Ne ankoraŭ laciĝu, ne hezitu senĉesade monon kolektadi! 
Ciu monereto, kiun vi kaptas estas ja plia ornamo por la gazeto, 
plia paŝo antaŭen por nia, k via, entrepreno, nova hejmo kie 
resonas kanto pri espero k vivo, nova okulo ricevanta lumon, 
nova mano, kiu defende pretiĝas k certe, tre certe, nova bastiono, 
nova tranĉeo gajnita en la grava fronto de la opinio internacia. 

Sendu akurate viajn donacojn laŭ jenaj financaj interna 
ciaj adresoj 


▼ 


ĜENERALA lNTERNACIA ADRESO 
nur por mono 

FARENC GUSTAVE 

56, Rue du Parc 
ORLEANS (Loiret) FRANCIO 


NEDERLANDA ADRESO 

nur por mono de holandanojt 

PETRO van der PLANK 

Van Speijkstraat, 48-1 
^poŝfgiro 245542 
AMSTERDAM W. Nederlando 

EMOCIA RENKONTIĜO 

Vespere. Eknoktiĝas. En la batal- 
fronto de Madrido, apud la tranĉeoj, 
dejoras viglaj soldatoj de la popola 
armeo Iliaj siluetoj elstaras meze de 
la mallumo densiĝanta. Super iliaj 
kapoj, la kanonoj de la malamiko, en 
respondo al nia artilerio, sendas siajn 
obusojn al la kvartaloj de la urbo, kie 
loĝas sendefendaj geinfanoj... En la 
vicoj de la lojaluloj oni pensas pri 
senkulpaj viktimoj, pri la familianoj 
eble mortigitaĵ de tiuj grenadoj. 

Neatendite, el la kontraŭa tranĉeo 
eliĝas moviĝantaj estaĵoj, kiuj aŭdace 
ekstaras sur la parapeto. La deĵoran- 
to, vidinte tion, alarmkrias al popolaj 
remparoj. — «Atentu! Ili venas...» — 
diras voĉo. 

Preskaŭ samtempe, la oficiro kiu 
komandas tiun sektoron stariĝas apud 
tiu, kiu sciigis la novaĵon. Konfir- 
minte ĝin, li siavice diras:— «Restu 
ĉiuj kviete! Neniu pafu ĝis mi ordo- 
nos.» —Tamen, oni aŭdas kiel niaj 
soldatoj pretigas la fusiiojn k streĉe 
premas ilin kontraŭ la ŝultro. 

Sintrenante sur la tero alproksi- 
miĝas kelkaj «faŝistaj» soldatoj. La 
milicanoj restas kviete, la fusiloj mute. 

— «Senmove ankoraŭ!» — ordonas 
la oficiro, k per laŭta voĉo li krias:— 
«Kiuvenas?».—Jenla tuja respondo: — 
«Ne pafu, kamaradoj, ni iras al vi!». 

La oficiro, akompanate de du mili- 
canoj, supersaltas la parapeton k 
apudiras al la alvenantoj. Je du paŝoj 
de la grupo la oficiro haltas. Liaj 
okuloj alnajlas soldaton k subite ĉiu 
el ambaŭ elparolas nomon. Ili kun- 
fandiĝas en brakpremo. La sceno sur- 
prizas ĉiujn. Ili estas fratoj... 

La kvin transkurintoj, el la ribelaj 
trupoj, vestis mizere k malsatis. Oni 
havigis al ĉiuj novajn komfortajn ves- 
taĵojn. Ili ĝojis pro tia akcepto k ra- 
portis, ke estante en la armeo ĉe la 
ekribelo, ili estis devigataj resti k ba- 
tali kontraŭ la registaranoj. Sempa- 
ciencie ili manĝis avide k eĉ trinkis 
brandon por festi la feliĉan renkonti- 
ĝon de la du fratoj. 

Tiun ĉi fojon, la Destino volis pra- 
vigi, ke ĉi tiu estas interfrata milito. 



EN LA «NACIISTA» HISPANIO 

—Iru serĉi interpretiston. La kaptito nur 
parolas hispanlingve. 


Letero de Generalo Mangada 

A1 la Redakcio de POPOLA FRONTO.—Valencio. 

Karaj kamaradoj! 

Esperanto estas lingvo ĉies k propraĵo nenies. Esperanto estas 
lingvo por alproksimigi la korojn de T homoj, kiel konstatas nia himno. 
tial mi ne povas kompreni, ke iu juĝu POPOLA FRONTO-n mallaŭ- 
dinda. POPOLA FRONTO mirinde plenumas postulojn de la «Interna 
ideo», postulojn de la granda spirito kreinta la lingvon; POPOLA 
FRONTO defendas la rajtojn de la homamanta hispana popolo kontraŭ- 
batalante ĉiujn «obstinajn barojn», perforton, maljustecon, unuvorte: 
ĉion, kion nia himno kantas. POPOLA FRONTO uzas plenrajte la 
lingvon Zamenhofan por diskonigi la krimojn de T Faŝismo en Hispanio, 
la krimojn, ne nur de la hispanaj faŝistoj sed ankaŭ de la portugalaj, 
•; germanaj k italaj faŝistoj en nia malfeliĉa lando. 

I Antaŭenl Sanon! 


! h i wmm . 



Konversacio 

Jen interesa konversacio inter an- 
glo k hispano, kiun ni ne povas ne 
komuniki al niaj legantoj. 

A.-Vi miras pro tio ke la brita 
opinio ne tre rapide evoluas favore al 
legitima registaro de via lando, sed 
vi devas kalkuli kun la propaganda 
faktoro; de antaŭ multe da tempo oni 
informis la anglan opinion malfavore 
al interesoj k aspiroj de la maldeks- 
truloj de Hispanio. Nun ankoraŭ 
estas milionoj da angloj, kiuj blinde 
kredas, ke Franco k la aliaj ribelintoj 
estas la elito de la kavaliroj, patriotoj 
decidintaj liberigi la patrion de anar- 
kio k starigi ordon, kiu garantios al 
ĉiu civitano liajn liberojn, vivon k le- 
gitimajn bienojn. Kiam mi venis, mi 
kredis ion similan, k ankoraŭ... 

H.-Apliku al Anglio la elementojn 
de hispana problemo. Imagu ke libe- 
ral-laborista koalicio venkis konser- 
vativan partion post ĝenerala baloto 
k ke la reĝo nomis konsekvence ĉefan 
ministron al Lloyd George, Crispps 
aŭ Morrison, laŭ regulaj cirkonston- 
coj. Imagu ankaŭ ke tiu koalicio, por 
la plenumo de honestaj promesoj, 
faritaj dum politika propagando, in- 
tencas rajtigi sian programon pri 
sociaj reformoj laŭ sistemo, kiu plej 
akordiĝu al angla tradicio. Fine, 
imagu ke konservativa partio, ne 
konsiderante sin kiel kiel venkiton k 
ne akceptante la gravan rolon de 
«opozicio», sin ĵetas en kaŝan kons- 
piron. 

A.-Mi tion ne povasimagi—respon- 
das la anglo kun mirega rigardo—; 
la matematika neeblo, k ni ne men- 


ciu la metafizikan neeblon, ne povas 
esti konsiderata kiel realigebla supozo. 

H.-Neeblo en Anglio, sed ne en 
Hispanio. Ankoraŭ pli, imagu ke 
konservativa partio, laŭ tiu konspira 
tasko, koruptas la armeajn institu- 
ciojn k akiras aktivan kunhelpon de 
armeo, de milita maristaro k de en- 
landa polico, k en difinita tago ili 
ribeliĝas. Imagu ankaŭ ke angla po- 
polo kiam ekscias pri tio, indigniĝas 
k sin pretigas al defendo de Konsti- 
lucio, de la reĝo k de legitima regis- 
taro; ke ĝi laŭpove sin provizas je 
armiloj; ke ĝi sieĝas !a nestojn de la 
perfido en kazernoj k arsenaloj; k eĉ 
plie iinagu ke la ribelintoj, ne fidante 
al venko, petas helpon al Hitler k 
promesas al li parton de angla kolo- 
nia imperio. Kun mara k aera germa- 
na helpo ili alportasel Hindio cipajajn 
regimentojn, kiuj elsipiĝas ĉe rivero 
Tamezok atakas la urbojn de Anglio. 

La anglo subite ekstaris; liaj okuloĵ 

brilis, liaj pugnoj minacis k per trema 
voĉo balbutis: 

A.-Mi ne povas toleri eĉ hipoteze, 

ke vi diru tiajn monstraĵojn pri kon- 

servativuloj, militistoj k maristoj de 

Granda Britio. Ne estas unu—eĉ 

unu! — kiu kapablus realigi nek imagi 
tiel monstran perfidon. 

H.-Nu, bone. Tio, kio ŝajnas al vi 
monstra perfido, kiam temas pri 
homoj k institucioj de via lando, estas 
kion faris k faras en Hispanio tiuj, 
kiujn ni prave nomas «perfiduloj». 
Tamen ili havas favoran gazetaron k 
eĉ multajn admirantojn en Britio. 

A.-Vere — ŝanceliĝe diris la 
anglo —vi pentras la aferon tiele... 

H.-Ne estas mi, kiu tiel pentras, 
sed la Vero... 

DECIDAJ HOROJ P0(LA EŬROPA CIVILIZO 





«Tio, kicjlctuale prezentiĝas en Hispanio, estas la batalo por la Libero, la Demo- 
kratio k la univrsala Paco, estas la afero de nl ĉiuj, kiun defendas la heroaj batalantoj 
de Madridokoiiraŭ la mortiga atako de l’ internacia faŝismo.» 

(El Deltin de /a Sindikata /nternacio k de la Socialista Internacio.) 


Neniu evento, en la historio de la socialaj luktoj, 
produktis similan unuanimecon en la laborula mondo, 
kiel la monstra milito en Hispanio. Ĉiuj Internacioj de 
la laboristaro esprimis sin solidare kontraŭ la komuna 
malamiko. En Hispanio mem unuiĝis ĉiuj fortoj laboris- 
taj, antaŭe ĝismorte malamikaj, por defendi sian komu- 
nan intereson: la ekziston. 

Prave diris Largo Caballero, ke ni jam estas meze 
de eŭropa milito, ardanta jam sufiĉe rimarkeble. La 
amasa ekspedo de homa k milita materialo per la faŝis- 
taj Italio k Germanio, la decidemo per kiu ili kontinuas 
sian entreprenon, spite la internaciaj konvencioj, la inter- 
naj malfacilaĵoj kreskantaj en tiuj landoj, puŝantaj ilin 
pli k pli sur la vojon de aventuro, ne lasas multe da espe- 
ro, ke la hispana milito limiĝos en sia aktuala kadro. La 
sola riinedo eviti «por la momento» ĝeneralan militon, 
estus la cedo de libera vojo al la faŝistaj armeoj k rekoni 
la hegemonion al Germanio k Italio. Tio signifus plenan 
submetiĝon de la t. n. demokrataj ŝtatoj k de Sovetio, 
lasta remparo de modesta libero k homdigno, al la arbi- 
tra volo de la reprezentantoj de la maljusto k krimo sur 
la Tero, k tio same signifus libervolan likvidon de la 
laborista movado k liberan agnoskon de la regno faŝis- 
ta. La devizo estus: «Prefere vivi kiel sklavo ol esti 
kadavro». 

Tiu ci nuda stato de la faktoj k la honto antaŭ tia 
fino de la laborista movado, kondukis laboristajn gvi- 
dantojn, konataj ĝis nun kiel ĝisoste reformistaj, al deci- 
daj, energiaj deklaroj. Sed jam la tempo pasis, kiam de- 
klaroj unuanimaj povis efiki kiel minacoj. Tiom longe 
kiom la ĝisnuna helpo povis balanci la ekspedon de 
armiloj pere de la faŝistoj, oni povis esperi, ke la hispa- 
nai kamaradoj venkos per la superpezo de la noma ma- 
terialo k de 1’ entuziasmo. Sed nuntempe, kiam la faŝis- 
toj jetas armeon post armeo sur la hispanan, sangople- 
nan teron, la laboristaj organizoj internaciaj troviĝas 
antaŭ multe pli grava problemo. 

La problemo hodiaŭ ampleksiĝis tiel, ke sen la inter- 
veno de la t. n. demokrataj ŝtatoj, kies nombro k potenco 
estus sufiĉe granda por tuj rezonigi la atakantojn, la 
triumfo de la faŝistoj estas apenaŭ evitebla. Jam okaze 
de la abisena milito, ni povis vidi la abomenindan 
spektaklon, kiun oni ludis en la Ligo de Nacioj; kom- 
damninte Italion kiel atakinton kontraŭ membro de la 
Ligo, kvindeko da nacioj ne estis kapabla haltigi la 
rikanantan rabiston k honte oni kovris per vualo tiun 
eksceson de kuraĝo. 

Ni spertis, ke la konvencio pri Ne-Interveno trans- 
formiĝis en vera blokado kontraŭ la legitima registaro 
hispana, elektita antaŭ kelkaj monatoj per grandega 
plimulto de la popolo. En la momento de la ekribelo, la 
francaj konsuloj k ambasadoro en Hispanio, ne nur 
lasis la francan registaron en plena konfuzo k sen klaraj 
informoj pri la situacio, sed eĉ ili kondutis kvazaŭ la 
ribelantoj jam estus la aŭtentika registaro hispana. 


Manenmane kun ili laboris la oficistaro de la Oficejo por 
Eksterlandaj Aferoj en Parizo, bastiono de la reakcio, 
neniel tuŝita de la popolfronta movado, profitante de la 
malsperto registara en la internacia politiko k trudante 
al ĝi sian politikon de «paco». 

Tiu Oficejo por Eksterlandaj Aferoj en Parizo, estas 
la plej grava garantiajo en la manoj de la reakcio, pere 1 
de kiu ĝi esperas povi saboti la tutan socialan reformon 
internan. Ne havante kapablajn homojn, kiuj povus 
anstataŭi la funkciulojn en la oficejo, Blum ne riskis 
forigi tiujn reakciulojn des pli, ĉar ankaŭ inter la radika- 
luloj troviĝas multaj elementoj opoziciantaj al tia ŝanĝo. 

Tiel la registaro de la popolfronto estas plene liverata 
al ilia agado. 

Konsiderante plue, ke ne alia spirito regas en la 
oficejoj de Britio k en tiuj de aliaj landoj t. n. demokra- 
traj, oni facile trovas la eksplikon por ilia sinteno rilate 
al Hispanio. Tiu ĉi sinteno estas miopa, certe, sed la 
reakcia klaso, kiu sin trovas antaŭ la alternativo elekti I 
la faŝismon aŭ la socialan revolucion, preferas ligi sin 
al la unua, kiu almenaŭ ne tuŝas «principe» la kapita- ^ 
listan ekspluatadon. 

Tio ĉi estas evidenta, antaŭ ĉio, en la sinteno de 
Britio. Oni ne povas sufiĉe insisti pri la danĝero de la 
brita politiko, kiu konsistas en la taktiko dividi Europon 
en du kampojn k ekvilibrigi iliajn fortojn, tiel ke, okaze 
de armita konflikto, Britio povu pere de sia potenco doni 
la superpezon al tiu aŭ al alia grupo, konforme al la 
propra intereso. Britio, helpante al Mussolini starigi 
sian faŝistan ŝtaton, atingis tiel: 1) kontraŭpezon al la 
forte kreskinta potenco de Francio, k 2) forigon de la 
danĝero, ke en Italio instaliĝu socialista reĝimo kun 
fatalaj reflektoj en Francio. 

Sed Britio helpis ankaŭ al la germana faŝismo, , 
kontraktante kun ĝi konvencion pri militŝiparo k rifu- 
zante intervenon okaze de la kontraktorompo de Hitler. 

Tiu ĉi agado de Britio estis la respondo al Francio, kies i 
tiama ministro por eksterlandaj aferoj,Louis Barthou, 
havis la aŭdacon organizi la pacon per sistema kreado 
de aliancoj sen, ja eĉ kontraŭl, la britoj k metis la fun- 
damenton por la sovet-franca alianco. 

Tiu ĉi politiko de Britio kondukis ĉiam, k kondukas ! 
hodiaŭ same, al neevitebla «ĝenerala» milito, car ĝi 
implicas la tendencon de seninterrompa armado. Pri tio, 
oni konsciiĝas iom post iom ankaŭ en Britio k vidante, 
ke la politiko de la eŭropa ekvilibro ne plu estas tiel 


efika k sekura, Britio komencas plenumi vastan planon 
por la rearmado. Antaŭ ol tiu ĉi plano ne estas efektivi- 
gita, Britio volas eviti militon «je ĉiuj kostoj». 

La embaraso de Britio donas favoregajn ŝancojn al 
la faŝistaj ŝtatoj por havigi al si, rabistmaniere, strate- 
giajn avantaĝojn. Italio hodiaŭ komandas, de sur Etio- 
pio, la markolon de la Ruĝa Maro, ĝi instaliĝas sur la 
Balearaj Insuloj k, kiu scias kiajn avantaĝojn ĝi povas 
ankoraŭ tiri el intima kunlaboro kun la hispanaj faŝistoj, 
okaze de definitiva venko. Germanio siavice havas aspi- 
rojn al la Kanariaj Insuloj, al la subteraj riĉaĵoj de la 
hispana tero k provas konkeri firman pozicion en la stra- 
tegiaj punktoj de la portugala marbordo. Ambaŭ ŝtatoj 
povas procedi des pli aŭdace ju pli klare evidentiĝas la 
aktuala embaraso de Britio. 

En ĉi tiu donita situacio, la laboristaj organizoj 
devas klare vidi: ke, escepte Sovetio k kelkaj aliaj mal- 
grandaj potencoj, kiel Svedio, Norvegio k precipe Ce- 
koslovakio, la gravaj potencoj ludas imperiistan ludon. 
Oni ne povas esperi, ke Britio siavice entreprenu larĝ- 
frontan agadon por la kolektiva pacsekuro, kiun gi eĉ 
sabotas, kiel pruvas la Historio. La iniciativon devas 
ekpreni Francio k Sovetio, al kiuj rapide k decide aliĝus 
granda nombro da etaj ŝtatoj, vivantaj en angoro antaŭ 
la impetega ekspansiemo de Germanio k Italio. 

Francio vivas hodiaŭ, malfeliĉe, en plena dependo 
de la Brita politiko. La kaŭzon de tio mi montris, indi- 
kante la reakcian neston en la Oficejo por Eksterlandaj 
Aferoj. Alia motivo estas la timo resti sola, okaze de 
armita konflikto. Sed se oni scias, sub kiaj ctrkonstancoj 
naskiĝis tiu fama deklaro de Britio, ke okaze de milito 
eventuale eksplodanta pro la hispana afero, Britio ne 
povus helpi al Francio, tiam oni prave povas konkludi, 
ke efektive Britio ne havas alian vojon ol helpalkuri al 
Francio. Tio signifas do, ke Francio povas, kvankam 
singarde, fari politikon multe pli energian k memstaran, 
ĉiam argumentante, ke ĝia politiko celas nenion alian 
ol la kolektiva sekuro por paco. 

Oni ne devas forgesi, ke en Anglio mem, tia politiko 
trovus multajn helpantojn, kiuj siavice do, devus fari for- 
tan premon sur la agadon de la registaro. La konserva- 
tiva registaro angla dankis sian elektovenkon nur a! la 
promeso subteni la Ligon de Nacioj k kunlabori al la 
organizo de la paco. La fakto, ke ĝi pekas kontraŭ sia 
promeso, ne estas rifuto, sed nur kondamno, de la res- 
pondecaj elementoj, kiuj devus priatenti la politikon de 


la registaro k krii alarmon, kiam ĝi flankenjetis la elek- 
tan maskon por kontinui la imperiistan politikon. Estas 
evidente, ke la laboristaj organizoj, sindikataj k politikaj, 
membroj de la Internacioj sin deklarintaj solidaraj kun 
la hispanaj kamaradoj, ne jam movigis la amasojn kon- 
traŭ la registaro, kvankam ties politiko estas diktata 
ekskluzive de imperiistaj interesoj. 

La centra problemo estas Francio, regata hodiaŭ de 
popolfronta registaro, sed ankoraŭ forte influata de la 
reakcio. En panika timo k kun prava abomeno antaŭ la 
milito, la franca etburĝaro k granda parto de socialistoj 
sin ligas absolute al la politiko de la registaro k insistas 
pri la «ne-interveno», kvankam per tio, la dangero pli- 
grandiĝas pro la farita invito al la faŝistoj fanfarone 
profiti alies pacemon k pligrandigi siajn aspirojn. La 
reprezentantoj de la etburĝaro k kamparanaro, tute 
blindiĝintaj antaŭ la vera situacio, ne rifuzas partopreni 
en la «ideologia krozado», neniel vidante, ke tiu ĉi «kro- 
zado kontraŭ la komunismo», inventita de Hitler, havas 
tre realajn, materiajn objektojn. Ili do, nevole subtenas la 
ruzan taktikon de Hitler, preparante tiel la necesan spiri- 
tostaton de indiferento rilate al la vere aganta forto 
—la faŝismo—kiu puŝas la mondon al la plej sanga 
milito, kiun iam ajn konis la Historio. 

Se la laboristaj elementoj de la popolfronto ne volas 
resti eterne la objekto de reakcia internacia politiko, kiu 
ĉiam direktas la landojn al armitaj konfliktoj; se ili volas, 
ke la paco estu «organizata» k defendata per institucioj 
ne influitaj de imperiismaj interesoj, se ili aspiras konfe- 
deracion de la nacioj, servanta al la definitiva malhelpo 
de militoj, tiam ili devas finfine k per tuta energio inter- 
veni, ne nur en la interna politiko de la respektivaj lan- 
doj, sed ili devas sekvi al «propra» internacia politiko, 
kiu jam estas antaŭskizita per la Ligo de Nacioj k per la 
ideo pri la kolektiva sekurigo, garantianta la pacon. 

Tia politiko estas ebla dank’ al la impetega impe- 
riismo de la faŝistoj, kiuj endanĝerigas la ekziston de 
tutaj nacioj, kiujn oni do facile povas gajni por decida 
paca politiko. Ĝi endanĝerigas la ekziston de la tuta 
laborista movado, k sekve la tuta laborista klaso havas 
gravan intereson je tia politiko. Jam anticipe oni povas 
konsideri Sovetion kiel absolutan adepton de tia aranĝo, 
ĉar Sovetio, ne nur ne havas imperiismajn celojn, sed 
pli vere specialan intereson je daŭra paco. 

La politiko de kolektiva sekuro, la organizo de la 
paco per universala alianco kontraŭ ĉiu atakanto, inpli- 
kas jam la batalon kontraŭ la faŝismo,implikas jam la mo- 

ralan k «materian» subtenon al la hispana iegitima Re- 
gistaro. La laboristaro, ne aplikante sian tutan forton 
por puŝi siajn gvidantojn sur la vojon de la organizado 
de la paco, fosas sian propran tombon. Tial «estas la 
afero de ni ĉiuj, kiun defendas la heroaj batalantoj de 
Madrido» k al ni restas la tasko subteni ilin pli efike ol 
nur per esprimoj de sindona solidaro. 

Joseph GERMAIN 



Kruela malamiko de la popola klaso studas, sur karno de Hispanio, la likon de abomena scienco por definitiva atako en universala amplekso 


La demokrata opinio de ia tuta mondo devft detrui rapide, sen stulta hezito, la minacon! 






















* 


POPOLA FRONTO 


noi&iKO 


• En sektoro de Avila, Talavera, 
Toledo k Madrid, kies areo estas prok- 
simume i0.000 km.kv. situas urboj k 
vilaĝoj kie ne restis eĉ unu enloĝanto. 
Ili forkuris pro teroro ĉar Franco ko- 
lerigita pro la fiasko de sia atako al 
Madrid ordonis kruelan detruigon. En 
vilaĝoj, apudaj al vojoj, la lukto estis 
pli grava; la enloĝantoj, treneziĝintaj, 
forkuris al lojala zono. 

Post la faŝista masakro, en vilaĝoj 
Maqueda, Val de Sto. Domingo k aliaj 
ne restis eĉ unu familio; en aliaj, kiel 
Olalla, Torrijos, Mostoles, k. c. nur 
restis 15 aŭ 20 familioj malgraŭ tio 
ke ili enhavis antaŭe pli ol 2000 enlo- 
ĝantojn. Gravega mizero regas tie; 
malaperis brutaro, arbaro, la kampoj 
restas senlaboraj... 

• Laŭ brita gazeto «Daily Herald» 
en La Linea (apud Gibraltar), kies 
enloĝantoj nombris 80.000, nun restas 
nur 15.000. Ĉiutage estas pafmorti- 
gataj ĉirkaŭ 15 personoj pro la pasiva 
rezistemo al faŝistaj ordonoj. En Gi- 
braltar la frumatenemaj angloj ĉiu- 
tage aŭdas la pafbruon de ekzeku- 
tadoj. Oni ekzekutis 17-jaran junuli- 
non kiu estis graveda; ŝi estis akuzata 
enigi maldekstran jurnalon en la 
urbon, k ŝiaj lastaj vortoj estis:— «Mi 
ne scias kial oni mortigas minl*... 

• Ĝis nun la italoj, kiuj batalis en 
la faŝista armeo estis vestitaj per his- 
panaj uniformoj, sed antaŭ tri semaj- 
noj aperis en Madrida fronto kelkaj 
miloj da italoj vestitaj per nigra ĉe- 
mizo k ponardo. Kelkaj el ili estas 
kaptitaj en Boadilla. 

• Apud vilaĝo Boadilla okazis ba- 
talo longedaŭra. Niaj trupoj kontraŭ- 
atakis tiel energie ke ili repuŝis la 
malamikon k prenis al ĝi ses tankojn. 
Ili estis tuj utiligataj kontraŭ siaj 
antaŭaj mastroj. 

• Kiel ĉiuj aliaj hospitaloj, la Ruĝ- 
kruca hospitalo de Bujalance estis 
dum nokto bombardata de faŝistaj 
aeroplanoj, kiuj mortigis la vunditojn 
tie instalitajn. 

Ĉiutage la faŝistoj senrezerve pru- 
vas sian sovaĝecon. 

• Germana militŝipo «Deutschland» 
apud portugala marbordo haltigis 
komercan anglan ŝipon «Cily of Ox- 
ford» k faris al ĝi provokemajn de- 
mandojn pri varoj, vojaĝo, ktp. 

Jen nova pruvo pri tio ke germana 


eskadro estas je la servo de hispanaj 
faŝistoj. 

• Laŭ angla gazeto «Daily Tele- 
graph» generalo Franco petis al Hitler 
60.000 soldatojn, kiujn li urĝe bezo- 
nas por gajni la militon. 

Germana registaro sendas kons- 
tante trupojn. Oficiroj k soldatoj apar- 
tenantaj al 6 a Regimento de Tankoj de 

Neurippin jam eliris al Hispanio. 

La germanaj aviadistoj estas pe- 
tataj sendi sian korespondaĵon al 
Berlina poŝta oficejo W-10 k la sol- 
datoj de tankoj k artilerio al C-2 k 22. 
Kelkaj patroj de soldatoj estas jam 
informitaj ke iliaj filoj estas grave 
vunditaj dum manovroj. 

• En provinco Badajoz, kies ĉefurbo 
estas regata de V faŝistoj, rezistas 
ankoraŭ kelkaj grupoj da laboristoj k 
dogangvardistoj, kiuj estas rifuĝitaj 
en montaro nomata Monsalud, cent 
kilometrojn malproksime de niaj li- 



LUKTO DUM KRUDA VINTRO 
En mezo de neĝo, kun frosta vento sed kun 
varma kuraĝo, Ia popolaj mitralistoj zorgas 

k deĵoras atente... 

nioj. La faŝistoj intencis kelkafoje 
venki ilin, sed ne sukcesis. 

Ili loĝas en kabanoj k sin nutras 
per la brutaro kiun ili forprenas al fa- 
ŝistoj. Dum la noktoj ili ebligas la viri- 
nojn k infanojn veni en niajn vicojn. 

• Laŭ Londonaj gazetoj, ses milit- 
ŝipoj de la japana eskadro vojaĝas al 
Mediteranea maro. 

Post la subskribo de japan-ger- 

mana traktato, sendube ili venas helpi 

la germanojn en laboro de «ne in- 
terveno». 

• Sensacia incidento okazis en itala 
urbo Milano, kie kvin cent soldatoj 
devis eliri en vojaĝo, laŭdire al Abi- 
senio. Sed ili kredis, tute prave, ke 
oni transportas ilin en alian direkton 
k en stacidomo ili ĥore ekkriis: A1 


Hispanio nel al Hispanio nel... k ne 
eliris. Policistoj k faŝistaj milicanoj 
arestis multajn. 

• En parolado dissendata per radio 
al la tuta mondo, la Papo parolis pri 
nuna monda situacio k kulpis la ger- 
manan paganismon pri malpacigo de 
la mondo. E1 liaj vortoj oni ja kon- 
jektas ke baskaj katolikoj pravas hel- 
pante legitiman hispanan registaron. 

• La 27. Decembro la haveno Tarra- 
gona estis torpedata de submareno. 
La torpedoj celis al hispana ŝipo sed 
ne trafis ĝin, ili alvenis en la sablon, 
apud la haveno, k ne eksplodis. La 
torpedoj estas 6 V* metroj longaj, el 
itala deveno k estas markitaj jene: 
unu, n.° 15290, A. V. I. T. 31, k la alia, 
n.° 15291 A. O. Regulatone. Jen alia 
pruvo pri la itala «ne interveno*. 

• Du toreadoroj, fame konataj, mor- 
tis sur batalkampo. «Algabeno» k 
«Toron». 

La unua estis faŝisto, kiu de la 
unuaj tagoj sin dediĉis al murdado de 
laboristoj, liaj eksfratoj; la dua, Tor6n, 
ĉiam batalis apud siaj popolaj fratoj 
en defendo de demokratio kontraŭ 
internacia faŝismo. Li partoprenis la 
plej heroajn faktojn de la milito. 

• Apud rivero Manzanares en Ma- 
drido, ĉio estas detruita. La malriĉaj 
dometoj de laboristoj malaperis; la 
novaj lernejdomoj, konstruitaj antaŭ 
kvar jaroj, estas ege difektitaj. La 
tombejoj San Sebastian k San Isidro 
estas tute detruitaj; el la maŭzoleo de 
iama diktatoro Primo de Rivera jam 
ne plu restas eĉ ŝtono. La kadavroj 
estas forĵetitaj de la eksplodoj en la 
surfacon, el kie ili povas konstati la 
detruigan laboron de siaj amikoj. 

• Lau ĵus ricevitaj sciigoj, en La 
Coruna estas murditaj pli ol 2.500 
laboristoj Lastatempe, por ŝpari mur 
nicion, oni inventis frenezan metodon: 
oni enmetis en malnovan ŝipon 500 
laboristojn el La Coruna k el Ferrol. 
Tiun ŝipon detruis meze de maro la 
militŝipo «C-2» konstruita por defendi 
la patrion, ne por ĝin detrui. 

• Jam aperis nova traktato de An- 
glio k Italio kiu estas titolita «Gentle- 
men agreement». 

Ĝi temas pri konservo de «statu 
quo» en Mediteranea maro; la saman 
tagon alvenis 6.000 italaj «volontuloj» 
en havenon Cadiz. Neniam oni vidis 
tiel rapidan k perfektan plenumon de 
traktato. Jen nova sukceso de faŝista 
sistemo. 

SAGETOJ SEN MALICO 


• Ekde kiam la faŝistaj registaroj itala k germana agnoskis la bandestraron 
de Burgos, ŝprucis dubo en nia cerbo. Jen estas: kiam la germana k la itala 
popoloj agnoskos siajn registarojn? 

• Sinsekvas la kunsidoj de la Komitato pri ne-interveno dum la «volontuloj» 
de la faŝistaj nacioj amase elŝipiĝas, kun taŭga armilaro grandskale sendita, en 
la hispanaj havenoj estrataj de la ribeluloj. 

Ĉu sekreto? La fama komitato decidis ne interveni en la interveno. 

• Se en Hispanio estus ribelintaj la maldekstruloj k la laboristoj, kontraŭ 
reakcia registaro, ne estus okazintaj deklaroj pri neŭtraleco, komitato pri ne- 
interveno k ĉio alia. La t. n. demokrataj Potencoj estus tuj interkonsentintaj pri la 
nekontestebla rajto de la legitima registaro aĉeti, kie ajn, la necesajn militilojn 
por sufoki la «ruĝan» ribelon. Tiuokaze, la proletaro tutmonda akceptus tiun 
principon, eĉ simpatianle al la ribelintoj. 

Sed la vero estas, ke ribelis la kapitalistaj tavoloj, la ekleziaj altranguloj, 
la armeestroj k la nobelaro kontraŭ laŭleĝa registaro etburĝa, subtenata de la 
proletoj. La dekadence demokrataj ŝtatoj senescepte malapogas nin, dum la 
internacia faŝismo elverŝas siaprofite korpusojn post korpusoj en nian landon. 
Sed la tutmonda proletaro rezignacie akceptas ĉi tiujn cirkonstancojn. 

En Hispanio estas proverbo, kiu tekstas jene: «Kiam vi vidos, ke oni razas 
al via najbaro Ia barbon, sapumigu tuj la vian». 

• Se ni ne dankus plenkore la helpon. kiun havigas al ni la internacia solidaro 
antifaŝista, ni ne estus sentemaj homoj. Ne nur la materia, sed eĉ la morala sub- 
teno kortuŝas nin k meritas dankon. 

Unue, nutraĵon k vestojn; poste, kuracilojn, nun ambulancojn sendas frate 
al ni la eksterlanda simpatianaro. Ni ja eĉ petegas tiajn helprimedojn. Sed... 
ĉu ni ricevos finfine ĉerkojn k entombigistojn? 

Eble la proletaro internacia, anstataŭ eluzi sian forton por influi sur la 
konduton de siaj registaroj, atendas funebre dediĉi al nia popolo, kun alta 
honoro, klaskonscian epitafon kolektivan! 

• lu brita amiko skribas al ni, ke li simpatias al nia afero, sed ne povas sub- 
teni nin, ĉar li estas ĝisoste «pacifisto» k sekve ne aprobas, ke iu ajn idealo estu 
perforte trudata. Kvazaŭ ni estus la ribelintoj! 

La realaj faktoj povus iam krude disrevigi tiun k aliajn pacemulojn. lli ja ne 
pretendos, ke ni agu tiel kristane, ke ni prezenlu unu vangon, kiam oni jus 
jetas frapon sur la alian. 

• ĉu eta forgeso? Ni memorigas niajn francajn kamaradojn pri verko de iu 
Adolfo Hitler, kies titolo estas «Mein Kampf». Ni opinias, ke ĝis nun nia «kama- 
rado» sinjoro Blum, ne havis tempon legi ĝin. La enhavo estas sensacie aktuala 
en Hispanio k ĝi povas esti ankaŭ tia, baldaŭ en Francio. 



LA JUNULARO EN LA UNUA VICO 

La plej juoa kapitano eu la mondo 

Felikso Carrero; li naskiĝis en 
Aranjuez, dum Februaro 1919. Li 
kreskis en mizero k laboro. Ankoraŭ 
en la infanaĝo, li jam fariĝis maso- 
nisto kiam estis 14-jara. Simpatian- 
te al la Socialista Junularo, li aliĝis 
ĝin. Ankaŭ li membriĝis en la U.G.T. 

Dum tri jaroj de sindikata vivo, li 
fariĝis konscia revoluciulo. Tuj post 
eksplodo de la faŝista ribelo, li alkuris 
la popolajn milicojn de Aranjuez. Li 
marŝis al la fronto. Tra la montarpin- 
toj li bataladis en Julio k Aŭgusto. 
Oni elektis lin kaporalon. Pli poste, 


pro sia heroa konduto, li Jestis no- 
mata leŭtenanto. 

En Toledo, enmeze de terura pa- 
fado, li kuraĝis preni sur sin malju- 
nulinon, kuŝanta pro krurvundo sur- 
strate, k savis ŝin. La komandanto lin 
gratulis, sed li modeste rifuzis, argu- 
mentante, ke li simple plenumis devon. 

Ĉe la Madrida batalfronto, 200 
milicanoj posedis aron da somerdo- 
metoj en la fajrolinio. Subite, la 
malamikoj ekatakis k la kunbatalantoj 
de Felikso forlasis la postenon. «Kial 
vi kuras?*- li kriis. «Ni tuj rekaptu la 
dometojn!» laŭte li diris al la fuĝintoj. 
Nur dudek kamaradoj postsekvis lin, 
sed sufiĉis. Per manbomboj k fusil» 
pafoj, ili rekonkeris la domojn. Pli 


grandnombra malamikaro, antaŭ la 
decida persisto de Carrero k de liaj 
kunuloj, forkuris dum la maŭroj falis, 
trafite de la kugloj de T popolar- 
meanoj. 

Car la pozicio estis tre grava, de- 
nove la komandestraro gratulis lin k 
ĉi-foje, li atingis la titolon de kapitano. 
Li estas nun deksep-jaraĝa. «Kial vi 
eniĝis la milicojn?»—demandis lin 
ĵurnalisto. «Car estis mia nepra devo» 
—li mallonge respondis. Kaj poste li 
aldonis: «Car nia junularo volas vivi 
libere, tial ni devas por ĉiam forigi la 
faŝist-murdistojn. En tiu ĉi milito estas 
en disputo la rajto de la popolo vivi 
pli feliĉan vivon. Ni venkos!». 

Antaŭ kelkaj tagoj, roto de la re- 
gimento «Kamparana Junularo* faris 
kunsidon. La politika komisaro scii- 
gis: «Oni bezonas sepdek homojn el 
via taĉmento por la ŝtormbataliono 
de komandanto Toral. Vian roton 

A 

komandos kapitano Carrero. Cu vi 
konsentas?». 

Aklame ĉiuj jesis. Kaj nun Felikso 
Carrero, «la plej juna kapitano en la 
mondo» komandas trupon de ŝtorm- 
bataliono de la Popola Armeo, kon- 
sistigata ae junuloj, kiuj konscias pri 
la signifo k celo de nia batalo. 



PRUVO PRl BARBARECO 

La valora Nacia Bibliotekoen Madrido bru- 
las pro la faŝistaj bomboj intence ĵetitajtien. 


aIjskultu radiodissendojn de valencio pri hispana situacio EN ESPERANTO! 

Stacio de Komunista Partio—ondlongo 41,87 metroj— Stacio de C. N. T.-F. A. I.—ondlongo 42,40 metroj — 

marde k vendrede je Ia 17* horo (hispana tempo) lunde k vendrede je la 19* horo (hispana tempo) 

La socialista Stacio provizore ne funkcias 

KIEL LA RANOJ! 

Ŝajnc estas personoj, kiuj ankoraŭ ne komprenis la veran sencon de re- 
volucio k pro tio ili ne kapablas opinii pri ĝi. Estas aluditaj tiuj, kiuj priju- 
ĝas maltrafe la hispanan situacion. 

La hispanaj popolanoj ne vane atendis longan tempon por konkeri dig- 
nan politikan sistemon. Sed tiu aspiro ne estis simple partia, ĝi estis vere 
ideala, ĝi devenas el profunda skuo de malsupruloj k subpremitoj. La menso- 
gantaj diboĉaj bigotuloj, la perfidaj politikistoj, la malŝatataj kapitalistoj, la 
fieraj altranguloj aŭ stultaj nobeloj agis pli favore por la revolucio ol la no- 
blaj predikoj k tre saĝaj konsiloj de modernaj verkistoj k fervoraj progrese- 
muloj. La pluvego kovras per nenormala superfluo de akvo la landon, kaŭ- 
zante inundon, k la inundo detruas ĉion, ĝi detruas ankaŭ purige la putrajn 
marĉojn. Nur tio okazis en nia lando, tamen ekzistas kelkaj falsaj patriotoj, 
kiuj, kiel la ranoj, preferas putriĝi en la senpura marĉo de mizero k nesciado, 
kaŝitaj sub densa ŝlimo, ol rigardi la helan lumon de la suno. 


VIA DEVO 


NIA M U IM I O I O 


Valencia esperantistaro . . 125 ptoj. 

V. P.—Callosa Ensarria . . 5 > 

O. J.—Trelleborg. 5 svkr. 

K. N.—Trelleborg. 5 » 

P. B.-Lisboa. 5 ptoj. 

J. G.—Arbaj. 5 rub. 

X. X.—Orihuela. 5 ptoj. 

Kdoj. el Fabregues ; . . . 20 ffr. 

Kdoj. el Levallois.40 » 

Bernard. — Bonsbecqne. . . 22 » 

F. E. T.-Paris. 8 » 

Camin.—Mendon.10 » 

J. P. — Rennes.25 > 

L. V. Haarlem.160 » 

J. S.—Paris.20 > 

Haga gek-daro (dua sendo) . 45 guld. 

M. R. —Charbonnieres ... 20 » 

L. V.—S. Sebastien .... 80 ffr. 

F. P. F.—London.50 > 

R. G.—S. Leonard .... 50 » 

A. R.—Glasgovv. 2 ŝil. 

A. D. —Bonsecours .... 10 ffr. 

P. V. E,—Rotterdam. . . . 150 > 

F. L. E. — Hilversum . ... 29 » 

O. H.—S. Denis.10 > 

S. D. H,—Amsterdam ... 10 » 

A. R.—Zeist.30 » 

B. T. — Edinburgh. 2‘11 ŝiL 

J. S.—Gateshead.11*1 » 

C. F. M.—S. Albans. ... 52 ffr. 

D. M.—Charleroi.50 » 

W. H. V. D.—Hilversum . . 1 guld. 

A. N.—Alicante ..... 5 ptoj. 

F. C.—Sampedor. 2‘50 » 

M. B.—Sampedor. 2‘50 » 


AL NIAJ AMIKOJ EN HAGO 

Ni sciigas, ke dum venonta Februaro ili 
ricevos, de nia tiea peranto, circuleron sur 
kiu estas ĉiuj petataj skribi sian nomon, 
adreson k la sumon, kiun ili deziras donaci 
kiel kontribuon por nia gazeto 

LA ADMINISTRACIO 


ZORGI delikate havigi nian bultenop 
al viaj amikoj en faŝistaj landoj. 
TRADUKI nacilingve la materialon k 
represigi ĝin en viaurba gazetaro. 
SENDI nepre tuj al ni unu ekzemple- 
ron, almenaŭ, de la koncerna 
ĵurnalo. 

STUDI atente niajn artikolojn k dis- 
vastigi ĉien k ĉiel la veron pri 
Hispanio. 

SKRIBI al la redakcio leteron aŭ 
poŝtkarton pri mankoj, sugestoj aŭ 
planoj rilate nian aferon. 

Ĉi liu numero aperas denove kun du pliaj 
paĝoj. Fidelaj al nia promeso plibonigi la 
gazeton laŭ kresko de Ia praktika helpo, ni 
ĝojas sciigi niajn amikojn, ke ni zorgos jam 
konstante aperigi la gazeton samamplekse 
en la dua numero de ĉiu monato, se specia- 
laj cirkonstancoj k malabundo de papero ne 
estas baro por nia deziro. 

Lasthora Impreso 

En la sojlo de Madrido detruiĝas 
la ungoj k dentoj de la malamiko, 
malgraŭ la fakto, ke la faŝistaj vicoj 
ricevis kreskon pergermanajsoldatoj. 

Pirataj ŝipoj kanonpafas apudma- 
rajn urbojn, sen alia intenco krom 
semi teruron inter la civila loĝantaro. 
Valencio fus ricevis la fajran bapton 
en sia haveno, kie faŝista ŝipo, en 
mallumo de nokto, fetis kelkajn obu- 
sojn kontraŭ militista hospitalo k pri- 
vataj domoj kaŭzante la morton al 
dek personoj. Ĉe la duonjaro de nia 
lukto hardiĝas la kuraĝo k aperas la 
necesa disciplino por lerni tranĉi la 
kapon de tutmonda faŝismo. 


==== = AVIZO ===== 

Ni informas tiujn, kiuj demandas*al ni kiamaniere ili povos veturi al 
Hispanio militcele, ke ili povas sin turni al 

K-DO. O. KURPERMAN 

• Generalitat de Catalunya 

COMISSARIAT DE PROPAGAN DA 
Avinguda 14 d’ Abril, 462, bis, pral. . BARCELONA 

Tiu kamarado, kiu organizas Esperantistan Kolonon, zorgos ankaŭ pri 
la deziroj de ne-esperantistoj kun simila celo. 


POPOLFRONTA LETERUJ0 

A. M. (F. E. T.)—Parfs.—Ni bone nota» 
la enhavon de via interesa letero. K-do. 
Mangada, malsana jam de antaŭ la milito, 
havas nun provizoran ripozon en nia urbo. 

Batalfronto de Alcubierre (Huesca).-Ni 
petas sciigojn pri batalanto K-do. Jozefo 
Pane, 2-a. kolono P. O. U. M. ĉar franca 
kamarado pridemandas lin. 

G. J. — Jonkoping. — Ni ricevis 10 re»- 
pondk. Salud! 

R. H.—Lille.—Ni dankas vian leteron k 
la donacon. 

Aragona Batalfronto.—A1 k-do. Navarro 
ni sendas nian dankon pro lia kora letero. 

G. K.-Tabor. Viaj respondk. bone alvenis. 

E. L. O.—London.—Viaj 5ŝilingoj finfine 
trafis nin. 

Van W.—Amsterdam. -K-doj. P. B. k 

T. M. bonfartas. K-doj. H. k K. P. batalas 
en fronto. 

O. J.—Trelleborg. —Dankon al vi k al 
k-do. Nilsson pro via monsendo. Ni pris- 
tudas la aferon fiksi abonprezon. Intertempe 
ni kore akceptas subtenon ĉies, sed tutsame 
ni sendas la gazeton tute senpage al tiuj, 
kiuj ne povas helpi eĉ per monero (senla- 
boruloj, k. t. p.) 

G. P. de B.—Enschede.—Ĝustatempe ni 
ricevis la respondkuponojn, kiujn vi aludas 
per letero 22.12.36. 

G. 1. —Cop.—Religio estas respektata en 
nia lando, sed ne la klerikalismo, kiu ko- 
mercas per ĝi. La loĝantaro fervore subte- 
nas k fortanime partoprenas la batalon kon- 
traŭ la faŝismo. Aliajn demandojn ni ne 
povas respondi. 

N. J.— Jonkoping.-Ni enketas pri F. S. k 
eventuale ni sciigos vin. Pri R. L. ne eblas 
ĉar Zaragoza estas estrata de la ribeluloj. 

Nekonata Samideano Usona.—Washing- 
ton. —Ni bedaŭras ne povi sendi rekte al 
vi nian dankesprimon pro via anonima 
mondonaco. 

W. T.—St. Helens, Lancs.—Pri via pro- 
pono, turnu vin al k-do. O. Kuperman 
pri kies adreso k celoj vi povas legi en 
apuda sampaĝa avizo. 

Lab. Esp. Asocio Nordamerika. — New 
York.—Ni petas kelkajn eldonistojn, sendi 
al vi ofertojn pri lernolibroj. 

A. E. — Archangelsk.—Vian sinceran var- 
man salutleteron ni dankas k profitos ĝin. 
Enmetitan leteron de knabino ni penos pu- 
blikigi en gazeto «Pasionaria» k se ni suk- 
cesas ni sendos al vi ekzempleron. 

T. ŝ. — Orĝonikidze. — Pardonu, ke ni 
forgesis siatempe mencii la ricevon de viaj 
telegramoj, tre ŝatataj de ni ĉiuj. 

W. P. - San Antonio, Texas, — Vja sen- 
dajo (« poco dinero») ne trafis nin. Kiel k 
kiam vi ĝin sendis k al kiu? 

J. D. — Ptuj. - Via letero alvenis k al ties 
adreso (Esperanto - Grupo) ni sendas la 
gazeton ekde tiam. 

K. V.—Valence d’Agen.—Ni antaŭdankas 
vian afablan proponon, kiun ni ne scias ĉu 
iu akceptos. Ankaŭ ni notas la nomon k 
adreson de la personoj povantaj informi 
pri la afero. 

H. B.-Levallois.-— K-doj. Barrufet k So- 
tero bonfartas k salutas vin. Rilate al k-do. 
Garceran, nenion ni scias. 

J. J.—Mora Noret. —Vian leteron ni legis 
kun ega intereso, aprobo k danko. 

B. B.-GomeL—Ni jam klopodas tiucele, 
laŭ viaj petoj. 

F. J.—Anebej.—Estis miskompreno pri 
via monsendo de Ia 12.11. 36/, kiun ni finfine 
bonorde ricevis. 

A. D.-Bonsecours.-Eble la ĉemetita bom- 
beto eksplodis survoje ĉar ĝi ne trafis nin. 


Presejo de J. Olmos, Alicante, 33, Valencia 







































